Oleksandr Turtšõnov

Oleksandr Turtšõnov (ukraina keeles Олександр Валентинович Турчинов; sündinud 31. märtsil 1964 Dnipropetrovskis) on Ukraina poliitik, stsenarist, majandusteadlane ja riigiametnik.

 Ukraina poliitikas 
Juba Nõukogude aja lõpul oli Turtšõnov lähedalt seotud Ukraina tulevase presidendi Leonid Kutšmaga, kelle lähikonda ta kuulus ka pärast Kutšma määramist peaministriks 1992. aastal. Samuti on tal tihedad sidemed kaaslinlase Julija Tõmošenkoga, kelle erakonnas kandideeris Turtšõnov 2008. aastal Kiievi linnapeaks. 1994. aastal asutas ta koos Pavlo Lazarenkoga partei Hromada, mille nimekirjas ta 1998. aastal esmakordselt parlamenti valiti. 

Oleksandr Turtšõnov oli erakonna Batkivštšõna esimene aseesimees.Turchynov is summoned for interrogation to SBU today – BYUT. UNIAN, 20. september 2010. Kui Julija Tõmošenko teine valitsus 3. märtsil 2010 lagunes, oli Turtšõnov kui esimene asepeaminister ex officio peaministri kohusetäitja,Press secretary: Tymoshenko vacates premier's post. Kyiv Post, Interfax-Ukraine, 4. märts 2010. kuni Ülemraada määras 11. märtsil 2010 peaministriks Mõkola Azarovi.Ukrainian President Viktor Yanukovych forms coalition. BBC News, 11. märts 2010.Azarov became Prime Minister. UNIAN, 11. märts 2010.

2014. aasta 23. veebruarist kuni 7. juunini Ukraina presidendi kohusetäitja, alates 16. detsembrist 2014 Ukraina Rahvusliku Julgeoleku ja Kaitse Nõukogu sekretär.

 2014. aasta sündmused 
Turtšõnov oli 22. veebruarist 2014 kuni 27. novembrini 2014 Ukraina Ülemraada esimees ning oli presidendi kohusetäitja pärast Viktor Janukovõtši tagandamist ametist 21. veebruaril 2014.Alexander Turchinov elected as speaker of Ukrainian Parliament. Voice of Russia, 22. veebruar 2014. Ta määrati ka Ukraina valitsuse koordinaatoriks,Rada appointed Turchynov as a coordinator of the Cabinet of Ministers before formation of the government. NBnews.com. 22. veebruar 2014. ehkki Sergi Arbuzov jätkas peaministrina (teda ei tagandatud). Turtšõnovi tunnistasid legitiimseks presidendiks Euroopa Liit ja USA.EU recognizes Turchynov's legitimacy. Kyiv Post.Kerry expresses 'strong' US support for parliamentary actions in Ukraine Venemaa on avaldanud kahtlust Ukraina parlamendi ja uue võimu otsuste seaduspärasuses.Ukraine crisis: Russia steps up Ukraine rhetoric 2014. aasta septembris asutas ta koos Arseni Jatsenjukiga uue poliitilise partei Rahvarinne, mis osales edukalt 2014. aasta Ukraina parlamendivalimistel ja sai 82 kohta.Poroshenko and Yatsenyuk’s parties maneuver for lead role in coalition , Kyiv Post (29. oktoober 2014)New Verkhovna Rada, Kyiv Post (30. oktoober 2014)Poroshenko Bloc to have greatest number of seats in parliament, Ukrinform (8. november 2014)People's Front 0.33% ahead of Poroshenko Bloc with all ballots counted in Ukraine elections - CEC, Interfax-Ukraine (8. november 2014)Poroshenko Bloc to get 132 seats in parliament - CEC, Interfax-Ukraine (8. november 2014)

 Teosed 
2004. aastal avaldas raamatu "Hirmu illusioon", mille ainetel tehtud samanimeline Ukraina film esilinastus 2008. aastal; ta kirjutas ka filmi stsenaariumi. 

 Isiklikku 
Ta on majandusteaduse doktor. Ta on abielus Ganna Turtšõnovaga ja tal on üks poeg. Usutunnistuselt on ta baptist.

Viited

Välislingid
 16. detsember 2014. Liga Novosti. Ikonograafika: Sekretär rindelt. Oleksandr Turtšõnovi toimik (vene keeles)
 14. detsember 2014. Liga Novosti. Александр Турчинов станет новым секретарем СНБО [Oleksandr Turtšõnovist saab URJKN uus sekretär] (vene keeles)

Kategooria:Ukraina presidendid
Kategooria:Sündinud 1964